Lekawana lengwe le e neng e le leloko la mokgatlho wa majelathoko le ne la abelwa ke baokamedi ba lone gore le dise karolo nngwe ya sekgwa. Fa a fitlha mo lefelong leno, o ne a fitlhela gore batho botlhe ba ba nnang mo go lone, ba bontsi jwa bone e neng e le Basupi ba ga Jehofa, ba ne ba tshabile. Ka jalo a nna mo go nngwe ya dintlo tse di neng di tlogetswe. E re ka a ne a se na sepe se a neng a ka se dira, o ne a tsaya dingwe tsa dibuka tse di neng di le mo ntlong mme a simolola go di bala. E ne e le dikgatiso tsa Watch Tower tse Basupi ba neng ba di tlogetse. Fa le ntse le le nosi, lekawana leno le ne la nna le nako ya go tlhatlhanya ka dilo tse le neng le di bala. O ne a swetsa ka gore o tshwanetse go fetola botshelo jwa gagwe le go tlogela go tshola dibetsa. O ne a batla Basupi ka bonako jo a neng a ka kgona ka jone mme a simolola go ithuta Baebele. Mo dikgweding di le thataro fela, o ne a setse a bolelela ba bangwe dikgang tse di molemo. Ene le ba bangwe ba bararo mo lelapeng la gaabo, ba ba neng ba ema mokgatlho wa majelathoko nokeng, jaanong ke Bakeresete ba ba kolobeditsweng.